Στέφανος Δεμίρης

Ο Στέφανος Δεμίρης ήταν Έλληνας ποδοσφαιριστής, ο οποίος αγωνίστηκε στην ΑΕΚ, τον Παναιγιάλειο και τον Άρη.

Καριέρα
Ο Δεμίρης ξεκίνησε την καριέρα του στην ΑΕΚ και την πρώτη χρονιά του πρωταθλήματος της Α' εθνικής έπαιξε σε δέκα αγώνες πετυχαίνοντας δύο γκολ. Την επόμενη χρονιά πέτυχε πέντε γκολ σε 14 ματς σε όλες τις διοργανώσεις, αλλά στα μέσα της σεζόν 1961-62 παραχωρήθηκε ως δανεικός στον Παναιγιάλειο, όπου παρέμεινε ως το καλοκαίρι του 1963.

Το 1963-64, βοήθησε τον Άρη να κερδίσει την έξοδο του στις ευρωπαϊκές διοργανώσεις για πρώτη φορά και στις 23 Φεβρουαρίου 1964 πέτυχε δύο τέρματα εναντίον της ΑΕΚ, στη νίκη των "κίτρινων" με 2-0, ένας αγώνας που μνημονεύεται ως η "εκδίκηση του Δεμίρη".

Το καλοκαίρι του 1964, έληξε ο δανεισμός του και η ΑΕΚ παραχώρησε τον παίκτη μετά από έρανο των συνδέσμων φιλάθλων του Άρη για να συγκεντρωθεί το ποσό που ζητούσε ο Αθηναϊκός σύλλογος. Έπαιξε στους δύο αγώνες κόντρα στην Ρόμα τον Σεπτέμβριο του 1964, αλλά στις 18 Οκτωβρίου 1964 αποβλήθηκε στον αγώνα εναντίον της Δόξας Δράμας, όταν διαπληκτίστηκε με αντίπαλο του. Η ΕΠΟ τον τιμώρησε με ένα μήνα αποκλεισμό από την αγωνιστική δράση, αλλά μετά την επιστροφή του πέτυχε χατ-τρικ κόντρα στον Πανιώνιο στη Νέα Σμύρνη.

Έπαιξε στα ευρωπαϊκά ματς απέναντι στην Κολωνία, με τον Άρη να σημειώνει την πρώτη του ευρωπαϊκή νίκη, και στο εντός έδρας παιχνίδι απέναντι στην Γιουβέντους, όπου είχε σουτ στο οριζόντιο δοκάρι.

Συνέχισε ως επιθετικός μέσος, αλλά διάφοροι τραυματισμοί θα τον περιορίσουν τη σεζόν 1967-68, ενώ την επόμενη χρονιά δεν ήταν βασικός, αγωνιζόμενος μόνο σε τέσσερις αγώνες. Το καλοκαίρι του 1969 συμμετείχε στην προετοιμασία της ομάδας, αλλά αποφάσισε να αποσυρθεί από το ποδόσφαιρο σε ηλικία 28 ετών.

Στατιστικά με τον Άρη

</div>

Παραπομπές 

Έλληνες ποδοσφαιριστές
Ποδοσφαιριστές Άρη Θεσσαλονίκης
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Παναιγιάλειου
Επιθετικοί ποδοσφαιριστές